Mökkivaraus tulehdutti Rädyn ja Ahteen välit
Keskiviikko 13.11.2013 klo 11.34 Timo Rädyn asianajaja Heikki Lampela selitti käräjäistunnon tauolla, miksi Räty lakkasi AKT:n puheenjohtajana toimiessaan puhumasta AKT:n viestintäpäällikkö Hilkka Ahteen kanssa.
LUE MYÖSTimo Räty vaikeni - Hilkka Ahde puhui raskaasta prosessista
- Kahdenkeskisiä keskusteluja on vältelty, koska kahdenkeskisten keskustelujen asiasisältöjä on vääristelty, Lampela vastasi Iltalehden kysymykseen.Syyttäjä Tuire Tammilehdon mukaan Rädyn ja Ahteen välillä sattui kesällä 2009 konflikti, minkä jälkeen Räty ei tervehtinyt eikä noteerannut Ahdetta millään tavalla. Jo joulukuussa 2008 oli sattunut mökkivaraukseen liittynyt tilanne, joka oli tulehduttanut kaksikon välejä. Syyttäjän mukaan Räty kimmastui ja kielsi Ahdetta ajattelemasta. Ei tee mitäänLampelan mukaan Rädyn käytöstä selitti luottamuspula, joka oli syntynyt Rädyn ja Ahteen välille.Lampela kuvaili Rätyä ahkeraksi aatteen mieheksi, jonka elämäntyö on tuhottu.Lampelan mukaan Räty ei tee tällä hetkellä mitään, mutta pitää huolta fyysisestä kunnostaan urheilemalla. Lampela ei osannut ottaa kantaa siihen, miten hän tulee nykyisin taloudellisesti toimeen. Räty ei itse halunnut vastata toimittajien kysymyksiin.